Kommissionens forordning (EF) nr. 399/2003
af 3. marts 2003
om ændring og berigtigelse af forordning (EF) nr. 98/2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom)(1), særlig artikel 6, stk. 5,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(2), særlig artikel 3, stk. 6,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(3), senest ændret ved Kommissionens forordning (EF) nr. 1922/2002(4), særlig artikel 4, stk. 5, og
ud fra følgende betragtninger:
(1) I bilagene til Kommissionens forordning (EF) nr. 98/2003(5) fastsættes der foreløbige forsyningsopgørelser og EF-støtte til levering af visse produkter for 2003.
(2) For at udvikle de franske oversøiske departementers (OD) produktionspotentiale og for at imødekomme den stigende lokale efterspørgsel bør antallet af hunavlssvin forhøjes.
(3) KN-koderne for kaniner er pr. 1. januar 2003 blevet ændret ved Kommissionens forordning (EF) nr. 1832/2002 af 1. august 2002 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif(6). Del 2 i bilag II til forordning (EF) nr. 98/2003 bør derfor berigtiges.
(4) EF-støtten til levering af sleben ris til direkte konsum til Madeira bør specificeres ved, at del 2 i bilag III til forordning (EF) nr. 98/2003 berigtiges.
(5) For at leverancerne af olivenolie til Madeira kan begynde i tide, bør den mængde, der er fastsat i del 3 i bilag III til forordning (EF) nr. 98/2003, forhøjes, og det bør præciseres, at den pågældende mængde tildeles uanset kategori.
(6) Da der er opdaget en fejl i varebeskrivelsen af svinekød i del 9 i bilag V til forordning (EF) nr. 98/2003, bør denne berigtiges.
(7) Forordning (EF) nr. 98/2003 bør derfor ændres og berigtiges.
(8) Som følge af gennemførelsesbestemmelserne til de særlige forsyningsordninger, der er fastsat ved Kommissionens forordning (EF) nr. 20/2002(7), senest ændret ved forordning (EF) nr. 1215/2002(8), er Kommissionens forordning (EF) nr. 1324/96 af 9. juli 1996 om forsyningsopgørelsen for Azorerne og Madeira vedrørende risprodukter og betingelserne for justering af støtten for produkter fra Fællesskabet(9), senest ændret ved forordning (EF) nr. 1270/2001(10), og Kommissionens forordning (EF) nr. 1325/96 af 9. juli 1996 om forsyningsopgørelsen for De Kanariske Øer vedrørende risprodukter og betingelserne for justering af støtten for produkter fra Fællesskabet(11), ændret ved forordning (EF) nr. 1324/97(12), blevet forældet. Nævnte forordninger bør ophæves.
(9) Da forordning (EF) nr. 98/2003 anvendes fra den 1. januar 2003, bør nærværende forordning straks træde i kraft.
(10) De i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Fjerkrækød og Æg, Svinekød, Korn og Fedtstoffer -
UDSTEDT FØLGENDE FORORDNING:
Artikel 1
Bilagene til forordning (EF) nr. 98/2003 ændres og berigtiges som angivet i bilaget til nærværende forordning.
Artikel 2
Forordning (EF) nr. 1324/96 og (EF) nr. 1325/96 ophæves.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Punkt 2 i bilaget anvendes fra den 1. januar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. marts 2003.